Deg tezrawt-nneɣ neԑreḍ ad d-nessebgen azal i yesɛa usenfali s tira n tutlayt tamaziɣt n yinelmaden n uswir wis kraḍ n tesnawit deg ukala n ulemmud. D wamek id-yettili ussemres n ukala s-ɣur yiselmaden. Afares s tira yesɛa azal deg ukala n ulemmud, d tagnit i unelmad akken ad d-yessenked timusniwin-is d wamek ad isnerni wa ad iseǧhed tira n tmaziɣt akked tutlayt-is, d tagnit d aɣen i uselmad akken ad iẓer iswiren n yinelmaden d tzemmar-nsen.